SET ปิดกระฉูด 21 จุด ตามปตท. ลุ้นแผนกระตุ้นศก.สหรัฐฯ-น้ำมันพุ่ง โบรกฯชี้พรุ่งนี้เสี่ยงรูด
SET ปิดกระฉูด 21 จุด ตามปตท. ลุ้นแผนกระตุ้นศก.สหรัฐฯ-น้ำมันพุ่ง โบรกฯชี้พรุ่งนี้เสี่ยงรูด โดยดัชนีปิดตลาดวันนี้ ที่ระดับ 1,513.78 จุด เพิ่มขึ้น 21.42 จุด หรือ 1.44% มูลค่าการซื้อขาย 1.21 แสนล้านบาท
7 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,513.78 จุด เพิ่มขึ้น 21.42 จุด หรือ 1.44% มูลค่าการซื้อขาย 1.21 แสนล้านบาท
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับตัวขึ้นตาม Sentiment ตลาดหุ้นทั่วโลก โดยตลาดหุ้นในภูมิภาคเอเชียปรับตัวขึ้นราว 1% เช่นเดียวกับตลาดในยุโรปที่เทรดบ่ายนี้ก็บวกเฉลี่ย 0.4% เหมือนกับดาวโจนส์ฟิวเจอร์สที่แกว่งบวกราว 0.4% เช่นกัน จากความคาดหวังมาตรการกระตุ้นเศรษฐกิจของสหรัฐฯน่าจะทำได้เร็วขึ้น และราคาน้ำมันก็ปรับตัวขึ้นได้ดีด้วย ทำให้หุ้นในกลุ่มพลังงาน และกลุ่มแบงก์ปรับตัวขึ้นนำตลาดได้ในวันนี้
อย่างไรก็ดี ให้รอติดตามการประกาศผลประกอบการของกลุ่มแบงก์ที่จะเริ่มทยอยออกมาในสัปดาห์หน้า และติดตามสถานการณ์การแพร่ระบาดไวรัสโควิด-19 ในประเทศต่อไป แม้ว่าตลาดฯจะให้น้ำหนักไม่มากแล้วก็ตาม
สำหรับแนวโน้มการลงทุนในวันพรุ่งนี้ (8 ม.ค.) นายณัฐพล กล่าวว่า ตลาดฯมีโอกาสที่จะอ่อนตัวลงจากการมองว่าหุ้นขนาดใหญ่เริ่มจะพักตัว พร้อมให้แนวรับ 1,500 จุด ส่วนแนวต้าน 1,520 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA     มูลค่าการซื้อขาย   5,890.15 ล้านบาท  ปิดที่   64.75 บาท เพิ่มขึ้น   2.75 บาท
KBANK  มูลค่าการซื้อขาย   5,560.27 ล้านบาท  ปิดที่  122.50 บาท เพิ่มขึ้น   6.00 บาท
GPSC   มูลค่าการซื้อขาย   4,812.61 ล้านบาท  ปิดที่   83.50 บาท เพิ่มขึ้น   3.75 บาท
KTC    มูลค่าการซื้อขาย   4,418.63 ล้านบาท  ปิดที่   76.00 บาท เพิ่มขึ้น   9.75 บาท
 SAWAD  มูลค่าการซื้อขาย   3,739.96 ล้านบาท  ปิดที่   69.25 บาท เพิ่มขึ้น   3.75 บาท
 
ตลาดหุ้นเอเชีย
